b'\n_START_ARTICLE_\nTul Bahadur Pun\n_START_SECTION_\n\xc5\xbdivljenje\n_START_PARAGRAPH_\nViktorijin kri\xc5\xbeec je prejel zaradi izkazanega poguma, ko je kot edini preostali (drugi so padli ali bili ranjeni) sam napadel japonski polo\xc5\xbeaj, ubil tri vojake in prisilil v beg \xc5\xa1e pet drugih, zajel dva lahka mitraljeza z veliko streliva ter nato izvajal podporni ogenj, tako da je lahko preostanek njegovega voda zavzel svoj cilj._NEWLINE_Leta 2004 je zaprosil za vizo za Zdru\xc5\xbeeno kraljestvo, ker mu v Nepalu ni bilo mo\xc5\xbeno dobiti potrebne zdravstvene oskrbe (sr\xc4\x8dni bolnik, astma, sladkorna bolezen). Sprva je bila njegova pro\xc5\xa1nja zavrnjena z utemeljitvijo, da nima dovolj mo\xc4\x8dnih vezi z Zdru\xc5\xbeenim kraljestvom._NEWLINE_1. junija 2007, pred napovedanim avgustovskim drugo-stopenjskim postopkom, pa mu je bila na ukaz Liama Byrneja, britanskega azilno-imigracijskega ministra izro\xc4\x8dena viza. V London je prispel 4. julija istega leta .'